Μουσσίσι
[Anime.Awmn]
Η Κρυφή Σπηλιά
Δεσποινίς!
Όλα θα πάνε καλά.
Απλώς μείνε ψύχραιμη και ακίνητη, και θα περάσει προτού το καταλάβεις.
Έι, Σούμι...
Πώς ήξερες ότι πονούσα;
Γύρισα σπίτι και ξαφνικά άκουσα τη φωνή σου απ' έξω από το παράθυρο.
Έλεγες, «Βοηθήστε με! Βοηθήστε με!».
Ακολούθησα, λοιπόν, τη φωνή και να 'σαι.
Αλήθεια;
Φοβερό!
Στο μυαλό μου όντως έλεγα, «Σούμι, βοήθησέ με!».
Τότε, λοιπόν, όποτε επιστρέψει ο πόνος, απλώς φώναξέ με ξανά.
Σούμι;
Σε παρακαλώ, μη φύγεις ποτέ.
Σε παρακαλώ, ποτέ μην πας κάπου πολύ μακρυά.
Είδα την κόρη σας από το κανάλι και πρόσεξα κάτι ασυνήθιστο επάνω της.
Για πείτε μου, έχει μήπως η κόρη σας κάποια παράξενη συνήθεια;
Συνήθεια;
Τι εννοείς
Για παράδειγμα, μία συνήθεια να χάνει τις αισθήσεις της για λίγο
και να φαίνεται λες και έχει μείνει ένα κούφιο κέλυφος.
Τέτοιου είδους συνήθεια.
Αν δεν την ελέγξετε, αυτή η συνήθεια ίσως αποδειχθεί ανησυχητική.
Γιούρα.
Γιούρα!
Επιτέλους επέστρεψες.
Τι θέλεις;
Αυτός ο άνδρας λέει ότι μπορεί να διορθώσει τη συνήθειά σου.
Είμαι ο Γκίνκο, ένας Μουσσίσι.
Δεν σου ζήτησα βοήθεια.
Βγείτε έξω. Μιλούσα με τη Σούμι.
Πάλι αυτές οι ανοησίες;
Σταμάτα να λες γελοία πράγματα.
Είναι ώρα ν' αφήσεις τη Σούμι ελεύθερη, επιτέλους.
Έπαψε να εργάζεται για εμάς εδώ και πολλά χρόνια.
Όμως, παρά την απόσταση μεταξύ μας τώρα,
η Σούμι αισθάνεται το πότε έχω αδιαθεσία και μού λέει: «Όλα θα πάνε καλά.».
Μόνο τότε ο πόνος μου φαίνεται να περνά.
Κατάλαβα.
Φαίνεται πως υπάρχει κάποια βαθιά σύνδεση που ενώνει εσάς τις δύο.
Σύνδεση;
Λέγεται πως υπάρχουν αόρατοι αγωγοί που συνδέουν ατομικές συνειδήσεις.
Μοιάζουν αρκετά με τον λαβύρινθο των καναλιών που ρέουν διαμέσου της πόλης,
έτσι και τα υποσυνείδητά μας διασυνδέονται μέσω τέτοιων αγωγών.
Περιέχουν κάτι που οξύνει τις αισθήσεις μας.
Είναι μια ουσία την οποία μπορούμε να αναφέρουμε ως τον αιθέρα αυτόν καθ' αυτόν.
Ωστόσο, υπάρχουν πολλά μέρη που η ροή του είναι αραιή,
και παρά τα πολλά γυρίσματα και τις στροφές, δεν υπάρχει χάρτης.
Εντούτοις, αυτά τα κυκλώματα είναι συνδεδεμένα,
οπότε μερικές φορές είναι εφικτό να βρεις το πρόσωπο που αναζητείς.
Αυτό συμβαίνει πρακτικά όταν δύο άτομα τυχαίνει να σκέφτονται ο ένας τον άλλον ταυτόχρονα.
Είναι ένα φαινόμενο που ορισμένοι αποκαλούν πρόγνωση.
Όμως, υπάρχει ένα Μούσσι που μπορεί να προκαλέσει τέτοια φαινόμενα κατά βούληση.
Κάιρογκι
ΣτΜ: Κάιρογκι σημαίνει "Ροή"
Λέγεται Κάιρογκι.
Ζει στη συνείδηση εκείνου που έχει άφθονο αιθέρα.
Χρησιμοποιεί και εναρμονίζεται πλήρως με τον ξενιστή του με σκοπό να ταξιδεύει ελεύθερα μέσω των αγωγών.
Αυτό, με τη σειρά του, δίνει τη δυνατότητα στον ξενιστή να στέλνει σκέψεις σε οποιονδήποτε επιθυμεί.
Όπως στην περίπτωσή σου.
Ο μόνος λόγος που γνωρίζει τι κάνει η Σούμι παρά την απόσταση που μας χωρίζει,
είναι επειδή κι εκείνη με σκέφτεται συνεχώς.
Δεν έχει σχέση με κανένα Μούσσι.
Είναι πολύ πιθανό πως, ακόμη και τώρα, οι σκέψεις σου μπορούν να φτάσουν σε οποιονδήποτε εσύ επιλέξεις.
Ωστόσο, αν κάποιος χρησιμοποιεί το Κάιρογκι για μεγάλο διάστημα ή πολύ συχνά,
εντέλει αυτό αρχίζει να κινείται οικειοθελώς,
μεταφέροντας μαζί του και τη συνείδηση του ξενιστή του.
Όταν αυτό συμβαίνει, ο ξενιστής χάνει τη συνείδησή του για κάποιο διάστημα.
Και τελικά, η συνείδησή του χάνεται για πάντα, αδυνατώντας να επιστρέψει σ' αυτόν.
Δεν μιλάς σοβαρά.
Λοιπόν, εφόσον φροντίσεις να μη χρησιμοποιείς αυτήν την ικανότητα,
θα είσαι μια χαρά.
Αυτό είναι αδύνατον.
Όποτε υποτροπιάζω, δεν μπορώ να μη σκέφτομαι τη Σούμι.
Απ' αυτά που ακούω, η κατάστασή σου είναι αρκετά προχωρημένη.
Υπάρχει ένα φάρμακο το οποίο μπορεί προσωρινά να εξαντλήσει τον αιθέρα σου.
Αν το πάρεις, το Κάιρογκι θα ακινητοποιηθεί.
Όμως... φοβάμαι πολύ πως δεν θα καταφέρω να ακούσω τη φωνή της Σούμι την επόμενη φορά που θα τη χρειαστώ.
Ο φόβος αυτός είναι μόνο μέσα στο κεφάλι σου.
Η αρρώστια της καρδιάς σου δεν θα επιδεινωθεί, εφόσον παραμένεις ήρεμη και ακίνητη.
Θα πρέπει να είναι δύσκολο να τα αποδεχθείς όλα αυτά, αλλά δεν είσαι απαραίτητα η μόνη που έχει επηρεαστεί απ' αυτό.
Τι;
Σου έχουν έρθει ποτέ οι σκέψεις της Σούμι σε σένα;
Ναι.
Τότε, την έχει μολύνει κι εκείνη.
Αν συνέχεια ταξιδεύεις προς το ίδιο άτομο, τότε κι εκείνοι μολύνονται από το Κάιρογκι.
Θα πάω να τη δω τώρα αμέσως.
Εν τω μεταξύ, καλύτερα να παίρνεις αυτό το φάρμακο.
Άρα, λες πως είναι καλύτερα για τη νεαρή δεσποινίδα αν σταματούσα να της μιλάω κατ' αυτόν τον τρόπο;
Ναι.
Θα πάρει το φάρμακο;
Όσον αφορά αυτό, δεν είμαι τόσο σίγουρος.
Μάλλον δεν θα καταφέρει να το κάνει.
Πάντα ήταν μόνη και φοβισμένη.
Να σου πω,
μπορώ να έχω λίγο απ' αυτό το φάρμακο για μένα;
Καλύτερα να χρησιμοποιήσω αυτήν την ευκαιρία για να κόψω κάθε δεσμό μαζί της.
Όντως η Σούμι ζήτησε το φάρμακο;
Ναι.
Ήθελε επίσης να σου δώσω αυτό το γράμμα.
Σε παρακαλώ να μην εξαρτάσαι από μένα πια. Να προσέχεις τον εαυτό σου. Σούμι
Δεν μπορεί...
Γιατί;
Δεν μου είχες πει ότι θα μπορώ να σε καλώ όποτε έχω πρόβλημα;
Όλον αυτόν τον καιρό, σου ήμουν απλώς βάρος;
Έτσι ήταν για σένα, Σούμι;
Αν ναι, θα πρέπει να σου ζητήσω συγγνώμη.
Απάντησέ μου...
Σούμι;
Κλαις;
Τι συμβαίνει;
Μήπως συνέβη κάτι;
Σε παρακαλώ, απάντησε.
Ή... μήπως έχεις πάρει ήδη το φάρμακο;
Σούμι!
Γιούρα!
Τι νομίζεις πως κάνεις;
Αρκετά πια!
Καλά...
Θα πάρω το φάρμακο. Απλώς αφήστε με λίγο μόνη.
Η Σούμι έκλαιγε.
Τι συμβαίνει;
Μήπως έγινε κάτι;
Αναρωτιέμαι αν μπορώ να τη βοηθήσω κι εγώ μια φορά.
Συγγνώμη που στηριζόμουν πάνω σου για τόσο καιρό.
Σούμι...
πρέπει να σου μιλήσω.
Με στέλνετε σπίτι;
Μήπως έκανα κάτι λάθος;
Καθόλου. Στη θέση της απούσας, αληθινής μητέρας της, τα πήγες εξαιρετικά.
Απλώς η Γιούρα έχει χειροτερέψει από τότε που άρχισες να εργάζεσαι για εμάς.
Έχει προσκολληθεί τόσο πολύ επάνω σου που αποδιώχνει τη συντροφιά οποιουδήποτε άλλου.
Δεν θέλει πια να βγει έξω και να παίξει.
Ισχυρίζεται ακόμη πως επικοινωνεί μαζί σου χωρίς να ομιλεί.
Και όποτε προσπαθώ να τη λογικέψω, πεισμώνει ολοένα και πιο πολύ.
Φοβάμαι πως για όσο διάστημα παραμένεις στο πλευρό της, δεν θα καλυτερέψει ποτέ.
Λυπάμαι, αλλά είναι για το δικό της καλό.
Σωστά.
Έτσι πρέπει να γίνει.
Έτσι...
Όχι.
Δεν μπορώ να στηρίζομαι στη Σούμι άλλο πια.
Δεν πρέπει...
Πώς;
Πού... βρίσκομαι;
Αυτό δεν μοιάζει με κανένα μέρος της πόλης μας που ξέρω.
Είναι παντελώς εγκαταλελειμμένο.
Κάτι περίεργα πλάσματα κολυμπούν στο ποτάμι...
Α, σωστά. Θα πρέπει να επιστρέψω.
Πρέπει να πάω να δω τη Σούμι.
Το κουπί εξαφανίστηκε.
Όχι.
Δεν θέλω να πάω προς τα εκεί.
Αν και τα κλαδιά φαίνονται τόσο κοντά, δεν μπορώ να τα φθάσω όσο κι αν προσπαθώ.
Με παρασύρει μακρυά.
Όχι...
Φοβάμαι τόσο πολύ.
Δεν θέλω να πάω προς τα εκεί.
Κάποιος...
Κάποιος, παρακαλώ, να με βοηθήσει!
Τι είναι;
Συμβαίνει κάτι, αγάπη μου;
Είχα ένα περίεργο όνειρο, για κάποιο κορίτσι που το παράσερνε η θάλασσα.
Ναι, ονειρεύτηκα κι εγώ πως μας ζητούσε βοήθεια.
Έι!
Γιούρα!
Καλύτερα να χωριστούμε.
Θα πάω να ελέγξω κάποιο άλλο κανάλι.
Εντάξει.
Ευχαριστώ.
Βοηθήστε με.
Γιούρα, εσύ είσαι;
Μπαμπά, κοίτα.
Γιούρα!
Είσαι καλά;
Ω, πάλι καλά! Επιτέλους συνήλθες.
Αυτή τη φορά εγώ θα κάθομαι εδώ ενώ θα παίρνεις το φάρμακο.
Καλά.
Φαίνεται πως επιτέλους το βαρέθηκες.
Φοβόμουν πως δεν θα μπορούσα να γυρίσω.
Για να μην αναφέρω ότι δεν μπορούμε να προκαλούμε φασαρίες στους ανθρώπους σαν κι αυτήν ξανά.
Α, σωστά.
Σούμι;
Πήρες το φάρμακο, έτσι δεν είναι;
Πώς το ήξερες, τότε;
Τελικά, δεν κατάφερα να πείσω τον εαυτό μου να το πιει ολόκληρο.
Ανησυχούσα υπερβολικά για σένα.
Χαζή που είμαι, σωστά;
Αφότου έγραψα εκείνο το γράμμα σε σένα και τα σχετικά.
Κατάλαβα.
Αλλά ξέρεις, στ' αλήθεια θα νιώθω μοναξιά χωρίς εσένα.
Κι εγώ.
Τότε, πήγαινε να τη δεις.
Αυτά τα κανάλια σάς συνδέουν ακόμη.
Μέχρι να γίνεις αρκετά καλά να κωπηλατείς μόνη σου ως εκεί, μπορείς να βρεις κάποιον άλλον να σε πηγαίνει.
Έι...
Αν υποτροπιάσεις ξανά, κάποιος από τους ανθρώπους της πόλης θα σε βοηθήσει σίγουρα.
Έι, μπαμπά, μου επιτρέπεις;
Σούμι, σε πειράζει αν έρχομαι να σε βλέπω;
Φυσικά και όχι!
Σούμι, ήρθα να σε δω.
Σούμι!
Μου έστειλες κι άλλο μήνυμα, ε;
Γιατί όχι;
Το έκανα μια φορά στο τόσο.
Η Κρυφή Σπηλιά
Το Νήμα του Φωτός
Το νήμα του φωτός.